### Beslutning

Sagens behandling udsat.

Tilpasning af vinterregulativet for vintertjenesten med henblik på at skabe balance i økonomien.

### Resumé

Byrådet besluttede i budgetforliget for 2013 et budget til vintertjeneste på 28,5 mio. kr., og i forlængelse heraf blev der vedtaget et nyt vinterregulativ. I samme periode blev budgettet gjort styrbart og korrigeres/efterreguleres i tråd med Vejdirektoratets salt- og sneindeks.

 Teknik og Miljø har i årene herefter haft et årligt merforbrug på sektor 2.31 – Vejdrift, Vintertjeneste, hvilket betyder, at der med udgangen af 2016 er en akkumuleret gæld på 7,8 mio. kr.

 Den økonomiske ubalance kan forklares i en række forhold knyttet til omfang af snerydning, investeringer, ny vejlov m.m. Med indstillingen fremlægges et revideret vinterregulativ, som bringer økonomien i balance. Det drejer sig om nedklassificering af 20% af alle klasse II-veje til klasse III-veje, samt ophør med saltning og snerydning på 60% af klasse III-stierne.

 Nedjusteringen af serviceniveauet vil påvirke trafikken generelt, herunder busdriften og fremkommeligheden på det strategiske vejnet samt færdslen på stinettet – især uden for [adresse]. (se bilag 2: Notat om ændring)

### Indstilling

Det indstilles:

 At 1) Byrådet vedtager nyt vinterregulativ som beskrevet i bilag 1, hvilket fremadrettet får området i balance.

 At 2) At det akkumulerede underskud afdrages over 3 år, ved nedjustering af budgettet 2,6 mio. kr. pr. år i 2017-2019 på den øvrige vejdrift.

### Sagens forløb

31-08-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-09-2017 Magistraten
Fremsendes til [adresse] med bemærkning, at Magistraten i mødet den 4.september 2017 anbefaler, at byrådet tiltræder Magistratsafdelingen for Teknik og Miljøs indstilling af 17. august 2017.

 Karla Møller kan ikke anbefale, at serviceniveauet ændres.
 13-09-2017 [adresse]
Fremsendes til Teknisk Udvalg til behandling i henhold til beslutning i byrådets møde den 13.september 2017.
 18-09-2017 Teknisk Udvalg
Sagens behandling udsat.